31978R2456
L 303/25
JURNALUL OFÍCIAL AL UNIUNII EUROPENE
REGULAMENTUL (CEE) NR. 2456/78 AL CONSILIULUI
din 19 septembrie 1978
privind încheierea Acordului sub forma unui schimb de scrisori de modificare a Acordului dintre Comunitatea Economică Europeană și Confederația Elvețiană, în scopul ajustării anumitor specificații tarifare
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 113,
având în vedere recomandarea Comisiei,
întrucât, ca urmare a modificărilor efectuate ca rezultat al recomandării Consiliului de Cooperare Vamală din 18 iunie 1976, precum și a anumitor modificări autonome ale Tarifului Vamal Comun și ale Tarifului Vamal Elvețian, este necesară ajustarea anumitor specificații tarifare ale Acordului între Comunitatea Economică Europeană și Confederația Elvețiană (1);
întrucât, în plus, este necesară modificarea acordului menționat anterior, în scopul prevederii unei proceduri simplificate de adaptare a specificațiilor tarifare în cazul unor noi modificări ale tarifelor părților contractante,
ADOPTĂ PREZENTUL REGULAMENT:
Articolul 1
Acordul sub forma unui schimb de scrisori de modificare a Acordului dintre Comunitatea Economică Europeană și Confederația Elvețiană se aprobă în numele Comunității.
Textul acordului este anexat la prezentul regulament.
Articolul 2
Președintele Consiliului este autorizat să numească persoana împuternicită să semneze acordul prin care Comunitatea își asumă obligații.
Articolul 3
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 ianuarie 1978.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 septembrie 1978.